Kat Dennings

Kat Dennings (oik. Katherine Victoria Litwack; s. 13. kesäkuuta 1986 Bryn Mawr, Pennsylvania) on yhdysvaltalainen elokuva- ja televisionäyttelijä. Hän on näytellyt muun muassa elokuvissa  40 v. ja neitsyt (2005),  Hamekyttä 2 (2006), Nick & Norah – loputon soittolista (2008), Thor (2011) ja Thor: The Dark World (2013). Vuosina 2011–2017 hän näytteli Maxia, toista päähenkilöä, CBS:n komediasarjassa Tyhjätaskut.

 Varhainen elämä 
Dennings, ristimänimeltään Katherine Litwack, syntyi ja kasvoi Bryn Mawrissa, Pennsylvaniassa. Hänen äitinsä Ellen on runoilija ja puheterapeutti, ja isä Gerald Litwack farmakologi ja yliopistoprofessori. Dennings on nuorin viidestä lapsesta. Hänen perheensä on juutalainen.

Dennings oli kotikoulussa ja valmistui lukiosta 14-vuotiaana. Hän muutti perheensä kanssa Los Angelesiin tullakseen näyttelijäksi ja otti Denningsin taiteilijanimekseen jo nuorena.

 Ura 
Dennings aloitti näyttelemisen 10-vuotiaana ja hänen ensimmäinen työnsä oli perunalastumainoksessa. Hänen debyyttinsä televisiossa oli hankalan teinin rooli sarjassa Sinkkuelämää. Sen jälkeen hän tähditti lyhytikäistä sitcomia Raising Dad. Vuonna 2002 Denningsillä oli rooli Disney Channelin elokuvassa ja hän jatkoi vierailevana näyttelijänä eri tv-sarjoissa, kuten Ilman johtolankaa, C.S.I. ja Teho-osasto.

Ensimmäinen elokuva, jossa Dennings esiintyi, oli Hilary Duffin tähdittämä Kesän sävelet vuodelta 2004, jossa hän näytteli piano-oppilasta. Seuraavaksi hän sai sivuroolit elokuvista 40 v. ja neitsyt, Down in the Valley ja Hamekyttä 2. Toinen päärooli elokuvassa Nick & Norah – loputon soittolista toi Denningsille Satellite Award -ehdokkuuden. Hänen vastanäyttelijänsä elokuvassa oli Michael Cera.

Helmikuussa 2011 Dennings sai toisen pääroolin CBS-kanavan sitcomista Tyhjätaskut, jossa hän esitti Maxia, kovaa ja suorapuheista tyttöä Brooklynista. Hänen ystäväänsä, köyhtynyttä perijätärtä näytteli Beth Behrs. Sarjaa tehtiin yhteensä kuusi tuotantokautta vuoteen 2017 asti.

 Yksityiselämä 
Dennings seurusteli laulaja Josh Grobanin kanssa vuosina 2014–2016.

 Filmografia 
 Elokuvat 
Elokuvat Vuosi Suomenkielinen nimi Alkuperäinen nimi Rooli 2004  Kesän sävelet  Raise Your Voice  Sloane 2005  Down in the Valley  Down in the Valley  April  40 v. ja neitsyt  The 40 Year Old Virgin  Marla Piedmont  London  London  Lilly  2006  Hamekyttä 2  Big Momma’s House 2  Molly Fuller  2007  Charlie Bartlett  Charlie Bartlett  Susan Gardner 2008  The House Bunny  The House Bunny  Mona  Nick & Norah – loputon soittolista  Nick and Norah’s Infinite Playlist  Norah Silverberg 2009  The Answer Man  The Answer Man  Dahlia Shorts  Shorts  Stacey Thompson  Defendor  Defendor  Katerina "Kat" Debrofkowitz / Angel  2010  Daydream Nation  Daydream Nation  Caroline Wexler  2011  Thor  Thor  Darcy Lewis 2012  To Write Love on Her Arms  Renee  Renee Yohe 2013  Thor: The Dark World  Thor: The Dark World  Darcy Lewis 2014  Suburban Gothic  Suburban Gothic  Becca 2022  Thor: Love and Thunder  Thor: Love and Thunder  Darcy Lewis

 Televisiosarjat 
Televisio Vuosi Suomenkielinen nimi Alkuperäinen nimi Rooli Jakso(t) / Elokuva 2000  Sinkkuelämää  Sex and the City  Jenny Brier  ”Hot Child in the City” 2001–2002  Raising Dad  Raising Dad  Sarah Stewart  22 jaksoa 2002  The Scream Team  The Scream Team  Claire Carlyle  Disney Channel Original Movie 2003  Ilman johtolankaa  Without a Trace  Jennifer Norton  ”Sons and Daughters” Melkein täydellinen  Less than Perfect  Kaitlin  ”The Girl Next Door” 2004  C.S.I.  CSI: Crime Scene Investigation  Missy Wilson  ”Early Rollout” 2005  Clubhouse  Clubhouse  Angela  ”Stealing Home” C.S.I. New York  CSI: NY  Sarah Endecott  ”Manhattan Manhunt” 2005–2006  Teho-osasto  ER  Zoe Butler   2009, 2010  American Dad!  American Dad!  Tanqueray / naispuolinen valamies (ääni)   2011–2017  Tyhjätaskut  2 Broke Girls  Max George Black  138 jaksoa 2012  Robot Chicken  Robot Chicken  useita äänirooleja  ”Executed by the State” 2014  Newsroom  The Newsroom  Blair Lansing  ”Run” 2015–2018  Drunk History  Drunk History  Kentucky Daisey / Sadie-vuohi / Gertrude Harding   2017  Simpsonit  The Simpsons  Valerie (ääni)  ”Mr. Lisa’s Opus” 2017–2019  Big Mouth  Big Mouth  Leah Birch / Lorrianne-hormonihirviötär (ääni)  9 jaksoa  2018  Dallas & Robo  Dallas & Robo  Dallas Moonshiner (ääni)  8 jaksoa 2019  Dollface  Dollface  Jules Wiley  10 jaksoa 2021  WandaVision  WandaVision  Darcy Lewis   2021–2024  What If...?  What If...?  Darcy Ankka (o.s. Lewis), Darcy Lewis (ääni)  

 Lähteet 

 Aiheesta muualla 



Luokka:Yhdysvaltalaiset elokuvanäyttelijät
Luokka:Yhdysvaltalaiset televisionäyttelijät
Luokka:Vuonna 1986 syntyneet
Luokka:Elävät henkilöt
Luokka:Seulonnan keskeiset artikkelit
Luokka:Yhdysvaltalaiset lapsinäyttelijät